टौणी देवी में खेतों के बीच से बाईपास निकालने का लोगों ने किया विरोध
राष्ट्रीयराजमार्ग-70के तहत भूमि अधिग्रहण के प्रयास तेज हो गए है। इसके लिए अब अंतिम सर्वे किया जा रहा है। टौणी देवी में मुख्य मार्ग को छोड़कर खेतों से बाईपास निकालने का किसानों ने विरोध किया है। लोगों ने सर्वे टीम के समक्ष भी अपना विरोध दर्ज करवाया।
एनएच-70 के सर्वे को पूरा करने के लिए टीमें क्षेत्र में जुटी हुई है तथा इसके लिए स्थानीय राजस्व विभाग की टीम का सहयोग लिया जा रहा है। टौणी देवी बाजार में कई दुकानें घर एनएच की जद में गए है और इन्हें अब बेघर होने की चिंता सताने लगी है। टौणी देवी में अस्पताल चौक से लेकर प्राइमरी स्कूल तक मुख्य मार्ग से होकर एनएच को सर्वे किया गया है तथा प्राइमरी स्कूल से लेकर किसानों की उपजाऊ भूमि से होते हुए पटवार भवन के पास निकालने के लिए बाईपास बनाने की योजना है। सर्वे टीम ने शुक्रवार को इसका सर्वे किया। जिसका चाहड़ गांव के किसानों विधि चंद, कश्मीर सिंह, माधो राम सहित कई अन्य ने विरोध किया।
उन्होंने कहा कि वह पहले भी ऊहल मार्ग के लिए अपनी भूमि दे चुके है और अब बाइपास से दूसरे हिस्से भी उनकी भूमि को लिया जा रहा है। जिससे उन्हें काफी नुकसान हो रहा है। उन्होंने सर्वे टीम से पुराने मार्ग से ही इसे निकालने की मांग की। टीम में शामिल सेवानिवृत तहसीलदार ने बताया कि वह अपनी बात एसडीएम से कर सकते है। जिससे आगामी कारवाई हो सके।
hin_Deva hin_Deva hin_Deva hin_Deva